tase (skr, pl bhūmi; tb sa; hn di; jp chi, ji), budismis, eriti *mahajaanas inimese vaimse arengu kirjeldamiseks kasutatav mõiste, mis väljendab * astmelise tee ideed. Teel tavalise inimese seisundist *buddhasuseni läbib inimene *bodhisattvana mitmeid tasemeid, mida kirjeldatakse igale tasemele vastavate iseloomulike omaduste kaudu. Tuntuima taseme-te kirjelduse  annab *Daśabhūmika-sūtra, milles räägitakse bodhisattva *kümnest tasemest.